CELEX: 22022D0371
Language: el
Date: 2022-02-08 00:00:00
Title: Αποφαση αριθ. 74/2021 της μεικτης επιτροπης που συσταθηκε στο πλαισιο της συμφωνιας αμοιβαιας αναγνωρισης μεταξυ της Ευρωπαϊκης Κοινοτητας και των Ηνωμενων Πολιτειων της Αμερικης της 8ης Φεβρουαρίου 2022 όσον αφορά την καταχώριση φορέων αξιολόγησης της συμμόρφωσης στον κατάλογο του τομεακού παραρτήματος για τον τηλεπικοινωνιακό εξοπλισμό [2022/371]

4.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 69/127
            
         
      ΑΠΟΦΑΣΗ αριθ. 74/2021 ΤΗΣ ΜΕΙΚΤΗΣ ΕΠΙΤΡΟΠΗΣ ΠΟΥ ΣΥΣΤΑΘΗΚΕ ΣΤΟ ΠΛΑΙΣΙΟ ΤΗΣ ΣΥΜΦΩΝΙΑΣ ΑΜΟΙΒΑΙΑΣ ΑΝΑΓΝΩΡΙΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ
      της 8ης Φεβρουαρίου 2022
      όσον αφορά την καταχώριση φορέων αξιολόγησης της συμμόρφωσης στον κατάλογο του τομεακού παραρτήματος για τον τηλεπικοινωνιακό εξοπλισμό [2022/371]
      Η ΜΕΙΚΤΗ ΕΠΙΤΡΟΠΗ,
      Έχοντας υπόψη τη συμφωνία αμοιβαίας αναγνώρισης μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, και ιδίως τα άρθρα 7 και 14,
      Εκτιμώντας ότι εναπόκειται στη μεικτή επιτροπή να λάβει απόφαση για να καταχωριστεί ένας ή περισσότεροι φορείς αξιολόγησης της συμμόρφωσης σε τομεακό παράρτημα,
      ΑΠΟΦΑΣΙΖΕΙ:
      
                  1.
               
               
                  Ο φορέας αξιολόγησης της συμμόρφωσης που εμφανίζεται στο προσάρτημα Α προστίθεται στον κατάλογο φορέων αξιολόγησης της συμμόρφωσης στη στήλη «Πρόσβαση της ΕΚ στην αγορά των ΗΠΑ» στο τμήμα V του τομεακού παραρτήματος για τον τηλεπικοινωνιακό εξοπλισμό.
               
            
                  2.
               
               
                  Το συγκεκριμένο πεδίο της καταχώρισης του φορέα αξιολόγησης της συμμόρφωσης που εμφανίζεται στο προσάρτημα Α, όσον αφορά τα προϊόντα και τις διαδικασίες αξιολόγησης της συμμόρφωσης, έχει συμφωνηθεί από τα μέρη και θα επικαιροποιείται από αυτά.
                  Η παρούσα απόφαση, που εκδίδεται εις διπλούν, υπογράφεται από αντιπροσώπους της μεικτής επιτροπής που εξουσιοδοτούνται να ενεργούν για λογαριασμό των μερών όσον αφορά την τροποποίηση της συμφωνίας. H παρούσα απόφαση αρχίζει να ισχύει από την ημερομηνία κατά την οποία τίθεται η τελευταία των εν λόγω υπογραφών.
               
            
         
            
               Εξ ονόματος των Ηνωμένων Πολιτειών της Αμερικής
            
            James C. SANFORD
            
               Υπογράφηκε στην Ουάσιγκτον στις 2 Φεβρουαρίου 2022
            
         
         
            
               Εξ ονόματος της Ευρωπαϊκής Ένωσης
            
            Lucian CERNAT
            
               Υπογράφηκε στις Βρυξέλλες στις 8 Φεβρουαρίου 2022
            
         
      
   
   
      
         
            Προσάρτημα A
         
         
            Φορείς αξιολόγησης της συμμόρφωσης των ΗΠΑ οι οποίοι προστίθενται στον κατάλογο των φορέων αξιολόγησης της συμμόρφωσης στη στήλη «Πρόσβαση των ΗΠΑ στην αγορά της ΕΚ» στο τμήμα V του τομεακού παραρτήματος για τον τηλεπικοινωνιακό εξοπλισμό
         
         
                     
                                 
                                    KL-Certification GmbH
                                 
                              
                           
                                 
                                    Heinrich-Hertz-Allee 7
                                 
                              
                           
                                 
                                    66386 St. Ingbert
                                 
                              
                           
                                 
                                    ΓΕΡΜΑΝΙΑ